Paratuktok

An mga Paratuktok ( "mga paratuktok sa pinto" ) sarong grupo nin tolong nakagubing na pigura na pigtutubodan kan kadaklan sa Pilipinas na nagtutuktok sa mga pinto sa tahaw kan banggui asin nagdadara nin madadata na mga tanda. Sinda soboot garo mga tawo, alagad nagsusulot nin mga talukbong  na nagtatahob sa saindang lalawgon sagkod sa sarong sokol. An saro nakakaagid sa sarong hoben na babae, sarong nasa edad na lalaki asin sarong gurang na lalaki.  An tanda ay makakaapektar sa mga binisita kan grupo dawa pa binuksan ninda an pinto tanganing imbitaran an grupo o dai. 

An pagbisita kan Paratuktok parati sarong tanda nin kagadanan, nin huli ta an pinakamatuang miyembro kan harong, o an saro na may helang, bibisitahon asin sunod na magagadan. An mga pagbisita daa mas parati pagkatapos nin sarong pagputok nin helang. An mga residente kan Luzon asin Visayas sarong panahon nagpinta nin puting krus sa saindang mga pinto tanganing malikayan an mga Paratuktok. An uso na ini daa an nagin dahelan kan pagbalyo kan trio hale sa mga residensya pasiring sa mga edipisyo kan gobyerno, mga ospital, asin dawa mga simbahan.

An mga naibareta na pagkahiling sa Paratuktok nagbaba nang gayo poon kan Ikaduwang Gyerang Pankinaban. An sarong paliwanag iyo na kadakol na mga edipisyo an naraot kan panahon na idto, na nagwalat sa Paratuktok nin mas dikit na pinto na pwedeng tuktukan.

 Paratuktok (olay)
 Mitolohiya kan Pilipinas

 Osipon sa Pilipino: Kumakatok